**Esztergályhorváti Község Önkormányzat**

**../2017.(V….) számú rendelete**

**az önkormányzat 2016. évi költségvetésének teljesítéséről**

Esztergályhorváti Község Önkormányzatának Képviselő-testülete az Alaptörvény 32. cikk (2)bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**A rendelet hatálya**

1.§ A rendelet hatálya Esztergályhorváti Községi Önkormányzatra, valamint az önkormányzat költségvetésében szereplő költségvetési szervekre terjed ki.

2.§ Az önkormányzat költségvetési szervei:

* + Nem intézményi feladatok

**Az önkormányzat 2016. évi zárszámadása**

3.§ A képviselő-testület az önkormányzat – beleértve a költségvetési szervet – 2016. évi költségvetésének teljesítését

* Költségvetési bevételek 89.174.228 forintban
* Költségvetési kiadások 45.290.514 forintban
* Maradványát 43.883.714 forintban állapítja meg.

Az önkormányzat bevételeit és kiadásait mérlegszerűen a 3.melléklet tartalmazza.

**Költségvetési bevételek**

4.§ Az önkormányzat bevételeit forrásonként, a pénzügyminiszter elemi költségvetés összeállítására vonatkozó tájékoztatójában rögzített főbb jogcím-csoportonkénti részletezettségben a 2. melléklet tartalmazza.

E főbb jogcím-csoportok az önkormányzat és az intézmények bevételeinek együttes bemutatására a következők szerint kerül sor:

1. Működési célú támogatások ÁHT-n belülről 35.464.607 forint,
2. Felhalmozási célú támogatások ÁHT-n belülről 6.335.163 forint,

3. Közhatalmi bevételek 7.939.818 forint,

4. Működési bevételek 222.555 forint,

5. Felhalmozási bevételek 0 forint,

6. Működési célú átvett pénzeszközök 2.831.100 forint, 7. Felhalmozási célú átvett pénzeszközök 1.182.617 forint.

**Költségvetési kiadások**

5.§.(1). Az önkormányzat működési, fenntartási kiadási előirányzatainak teljesítését a képviselő-testület a következők szerint határozza meg:

**Működési kiadások**

* Személyi juttatások 13.438.976 forint,
* Munkaadókat terhelő járulékok 2.578.526 forint,
* Dologi kiadások 13.762.658 forint,
* Ellátottak pénzbeli juttatásai 4.512.270 forint,
* Egyéb működési célú kiadások 8.571.638 forint.

(2). Az önkormányzat költségvetési szervei, illetve 2.§-ban meghatározott címek működési kiadásait kiemelt előirányzatonként az 1. melléklet tartalmazza.

6.§.(1). Az önkormányzat felújítási és beruházási kiadási előirányzatainak teljesítését a képviselő-testület a következők szerint határozza meg:

* Beruházások 1.259.484 forint
* Felújítások 448.936 forint
* Egyéb felhalmozási célú kiadások 0 ezer forint

(2). A költségvetési szerv, illetve a 2.§-ban meghatározott címek felújítási és beruházási kiadásait az 1. melléklet tartalmazza.

(3). Az önkormányzat egyéb – a 6.§.(1), valamint a 7.§.(1). bekezdésében megállapított előirányzatokba nem tartozó (hitelek, pénzforgalom nélküli kiadások, kölcsönnyújtás kiadásai, valamint a kiegyenlítő kiadások) – kiadásainak teljesítése 718.026 forint,(4.melléklet) bevételeinek teljesítése 35.198.368 forint. (5.melléklet)

7.§. Az önkormányzat tárgyévi maradványát és a felhasználható szabad maradvány alakulását a 6. melléklet tartalmazza.

8.§. Az önkormányzat 2016. évi vagyon alakulása a 7.számú mellékletben került bemutatásra.

**A költségvetési létszámkeret**

9.§.(1). A képviselő-testület az önkormányzat és az intézmények lészám-előirányzatát:

* 15 fő költségvetési engedélyezett létszámban (átlaglétszámban) és
* 15 fő átlagos statisztikai állományi létszámban állapítja meg.

**Záró rendelkezések**

10.§. Ez a rendelet a kihirdetés napján lép hatályba, rendelkezéseit azonban 2016. január 1. napjától kell alkalmazni. A rendelet kihirdetéséről a jegyző gondoskodik.

**Esztergályhorváti, 2017. május 18.**

**Rékasi Csabéné Kovács Katalin**

**polgármester jegyző**

Kihirdetve: Esztergályhorváti 2017. május ...

Kovács Katalin

jegyző